**ΔΕΛΤΙΟ ΤΥΠΟΥ 8/2/11**

**Για άμεση δημοσίευση**

**ECOWEEK 2011: Αστικές Κοινότητες και Πράσινα Κτίρια**

**Θεσσαλονίκη 28 Μαρτίου – 3 Απριλίου 2011**

Το αρχιτεκτονικό, πολιτιστικό και οικολογικό ‘happening’ σχεδιασμού θα πραγματοποιηθεί για τέταρτη χρονιά το Μάρτιο 2011, για πρώτη φορά και στη Θεσσαλονίκη. Η ECOWEEK 2011 θα διαρκέσει μια εβδομάδα και θα ασχοληθεί με τις αστικές κοινότητες και την ‘πράσινη’ Αρχιτεκτονική. Το συνέδριο που τελεί υπό την αιγίδα του Υπουργείο Εξωτερικών και του Ευρωπαϊκού Ινστιτούτου Δικαίου, Επιστήμης και Τεχνολογίας. Διοργανωτής είναι η ελληνική διεθνής ΜΚΟ ECOWEEK που ιδρύθηκε το 2005 από τον αρχιτέκτονα Δρ. Χωροταξίας και σύμβουλο περιβάλλοντος Ηλία Μεσσίνα. Το συνέδριο θα φιλοξενηθεί σε πολιτιστικούς χώρους της Θεσσαλονίκης, ενώ τα εργαστήρια σχεδιασμού θα φιλοξενηθούν στον ΑΚΤΟ και στα γραφεία των αρχιτεκτόνων, αρχιτεκτόνων τοπίου και μηχανικών που θα τα καθοδηγήσουν.

Στο συνέδριο και εργαστήρια της ECOWEEK 2011 αναμένεται η συμμετοχή 320 φοιτητών και νέων επαγγελματιών (αρχιτεκτόνων, αρχιτεκτόνων τοπίου, σχεδιαστών και μηχανικών) από 15 χώρες.

Το πρόγραμμα του συνεδρίου ECOWEEK 2011 περιλαμβάνει επίσης εκδηλώσεις δωρεάν και ανοιχτές για το ευρύ κοινό:

ΔΕΥΤΕΡΑ 29 ΜΑΡΤΙΟΥ, ώρα: 5 μμ

Διάλεξη του βραβευμένου αρχιτέκτονας από το Βερολίνο **Diebedo Francis KERE**Αίθουσα: **ΟΛΥΜΠΕΙΟ** Πλατεία Αριστοτέλους ΘεσσαλονίκηΗ ομιλία πραγματοποιείται με τη συνεργασία και υποστήριξη του Ινστιτούτου Γκαίτε. Στα Αγγλικά χωρίς μετάφραση.

ΤΡΙΤΗ 30 ΜΑΡΤΙΟΥ

Προβολή της ταινίας **'Going for Green - Britain's 2012 Dream'** με θέμα τις νέες εγκαταστάσεις των Ολυμπιακών Αγώνων του Λονδίνου το 2012. Η προβολή πραγματοποιείται με τη συνεργασία και υποστήριξη της Πρεσβείας της Αγγλίας και του Βρετανικού Συμβουλίου.

Περισσότερες πληροφορίες θα ανακοινωθούν στη συνέχεια.

Στα Αγγλικά χωρίς μετάφραση.

ΤΕΤΑΡΤΗ 31 ΜΑΡΤΙΟΥ, ώρα: 7 μμ

Ομιλία για την αρχιτεκτονική στη Βραζιλία και υπογραφή βιβλίων με ομιλητή την αρχιτέκτονα και ιστορικό αρχιτεκτονικής **Στυλιανή Φιλίππου** με θέμα το βιβλίο της: ‘**Oscar Niemeyer: Curves of Irreverence’** (Εκδόσεις Yale University Press, 2008)

Αίθουσα: ΙΑΝΟΣ Αριστοτέλους 7, Θεσσαλονίκη

Στα Αγγλικά χωρίς μετάφραση.

ΠΑΡΑΣΚΕΥΗ 1 ΑΠΡΙΛΙΟΥ, ώρα: 6.30 μμ

Πάνελ ομιλητών με θέμα: **‘Σχεδιάζοντας με το Κλίμα και τον Τόπο’** με τη συμμετοχή αρχιτεκτόνων και περιβαλλοντικών ειδικών από όλο τον κόσμο. Θα συμμετέχουν: Καθ. Ισαάκ Μείρ, αρχιτέκτονας καθηγητής Πανεπιστήμιο Ben Gurion, Emilia Costa, αρχιτέκτονας καθηγήτρια Politecnico di Milano, Benjamin Gill, σύμβουλος περιβάλλοντος της BioRegional, Θωμάς Δοξιάδης, αρχιτέκτονας τοπίου, Στυλιανή Φιλίππου, αρχιτέκτονας και ιστορικός, Αντώνης Γαβαλάς, αρχιτέκτονας και άλλοι.

Περισσότερες πληροφορίες θα ανακοινωθούν στη συνέχεια.

Στα Αγγλικά χωρίς μετάφραση.

ΣΑΒΒΑΤΟ 2 ΑΠΡΙΛΙΟΥ, ώρα: 9 πμ

Παρουσίαση των προτάσεων που θα ετοιμαστούν κατά τη διάρκεια των εργαστηρίων της ECOWEEK 2011.

Αναμένονται 37 προτάσεις οικολογικών κτιρίων, οικολογικών παρεμβάσεων, αρχιτεκτονικής τοπίου, μεταξύ των οποίων και προτάσεις μέσα στον αστικό ιστό της πόλης της Θεσσαλονίκης, που θα ετοιμαστούν σε συνεργασία με τον Αντιδήμαρχο Θεσσαλονίκης Κωνσταντίνο Ζέρβα και την Αντιδημαρχία Περιβάλλοντος και Ποιότητας Ζωής του Δήμου Θεσσαλονίκης. Στη συζήτηση θα συμμετέχουν οι αρχιτέκτονες, αρχιτέκτονες τοπίου και ειδικοί: George Hargreaves, Rahel Belatchew-Lerdell, Sara Grahn, Θωμάς Δοξιάδης, Στυλιανή Φιλίππου, Benjamin Gill και άλλοι. Τη συζήτηση θα συντονίσει ο ιδρυτής και Πρόεδρος της ECOWEEK αρχιτέκτονας Ηλίας Μεσσίνας.

Αίθουσα: Helexpo Εκθεσιακό Κέντρο ‘Ιωάννης Βελλίδης’, Θεσσαλονίκη

ΣΑΒΒΑΤΟ 2 ΑΠΡΙΛΙΟΥ, ώρα: 5:45 μμ

Διάλεξη της βραβευμένου αρχιτέκτονος από τη Σουηδία **Rahel Belatchew-Lerdell**Αίθουσα: Helexpo Εκθεσιακό Κέντρο ‘Ιωάννης Βελλίδης’, ΘεσσαλονίκηΗ ομιλία πραγματοποιείται με τη συνεργασία και υποστήριξη της Πρεσβείας της Σουηδίας. Στα Αγγλικά χωρίς μετάφραση.

ΣΑΒΒΑΤΟ 2 ΑΠΡΙΛΙΟΥ, ώρα: 6:45 μμ

Διάλεξη του βραβευμένου αρχιτέκτονα τοπίου από τη Βρετανία **George Hargreaves**Αίθουσα: Helexpo Εκθεσιακό Κέντρο ‘Ιωάννης Βελλίδης’, ΘεσσαλονίκηΗ ομιλία πραγματοποιείται με τη συνεργασία και υποστήριξη του Βρετανικού Συμβουλίου. Στα Αγγλικά χωρίς μετάφραση.

Περισσότερες πληροφορίες στην ιστοσελίδα του συνεδρίου: <http://ecoweek.netfirms.com/ecoweek.gr/ecoweek2011/index.html>

Η αστική μη κερδοσκοπική εταιρεία ECOWEEK ιδρύθηκε το 2005 στην Αίγινα και έχει αναπτύξει δράση στην Ελλάδα, Κύπρο, Μέση Ανατολή και Ιταλία. Σκοπός της ECOWEEK είναι η ενημέρωση και ευαισθητοποίηση σε θέματα περιβάλλοντος και η προώθηση των αρχών της βιώσιμης ανάπτυξης. Η ECOWEEK έχει καλέσει στο παρελθόν σημαντικούς ομιλητές στην Ελλάδα, ανάμεσά τους ο Al Gore, και οι αρχιτέκτονες Ken Yeang και Shigeru Ban.

Περισσότερες πληροφορίες για την ECOWEEK στην σελίδα [www.ecoweek.gr](http://www.ecoweek.gr) & ecoweek@ecoweek.gr